EkBass/fiwiki-20250220-pages-articles huggingface dataset:
Major Tom (Coming Home)

Major Tom (Coming Home) on saksalaislaulaja Peter Schillingin vuonna 1983 julkaistu musiikkikappale hänen albumiltaan Error in the System. Se oli maailmanlaajuinen menestys ja ylsi Yhdysvalloissa listasijalle 14 ja Britanniassa sijalle 42. Saksassa julkaistiin saksankielinen versio ”Major Tom (Völlig losgelöst)”, joka nousi listaykköseksi. Kappaleen tarina on jatkoa David Bowien vuonna 1969 ilmestyneelle laululle ”Space Oddity”. Major Tom () on kyseisessä kappaleessa esiintyvä hahmo. == Lähteet == Luokka:Saksalaiset musiikkikappaleet Luokka:Uuden aallon kappaleet Luokka:Synthpop-kappaleet Luokka:Vuoden 1983 kappaleet
Chó lài

Chó lài on vietnamilainen koirarotu. Sillä ei ole FCI:n hyväksyntää. == Ulkonäkö == Pää on kolmionmuotoinen ja kuono pitkä. Silmät ovat vinoasentoiset, väriltään joko meripihkankeltaiset tai punaiset. Karvapeite on kaksinkertainen: alusvilla on pehmeää ja peitinkarva karheaa. Väritys on keltainen, musta tai keltavalkoinen; useimmiten käpälät ovat valkoiset. Paino vaihtelee uroksilla noin 18–26 kg ja nartuilla noin 15–18 kg välillä."Revive the rare and famous Vietnamese hunting dog breed". Vietnamnet Global, 11.12.2020. Haettu 26.6.2024. Kuva:Lài Dog 3.jpg|keltainen Kuva:Lài Dog 6.jpg|keltainen (pitkäkarvainen) Kuva:Lài Dog 2.jpg|keltavalkoinen Kuva:Lài Dog 4.jpg|musta Kuva:Lài Dog 5.jpg|brindle == Luonne ja käyttäytyminen == Rotu on älykäs ja lihaksikas, ja se soveltuu vahtikoiraksi. Se rakastaa liikuntaa ja tarvitsee suuren aidatun alueen jossa voi juosta vapaasti. == Alkuperä == Rodun alkuperä voidaan jäljittää ainakin 3000-luvulle eaa, mutta jotkin Etelä-Kiinan Jangtse-joelta ja Keltaiseltajoelta löydetyt fossiilit ajoittuvat jopa 5000-luvulle eaa. Sitä kasvatettiin alun perin metsästyskoiraksi Indokiinan vuoristoalueilla. Sitä tavataan nykyisin lähinnä Tây Bắc'n alueella ja Lào Cai'n maakunnassa sekä muilla pohjoisilla vuoristoalueilla. Paikallinen väestö käyttää sitä metsästykseen, karjan paimennukseen ja kotien vartiointiin. Alun perin koirat metsästivät itsenäisesti ja toivat saaliin isännilleen, mutta nykyisin ne ovat kesytetympiä. Joidenkin lähteiden mukaan dingot olisivat levinneet veneiden ja laivojen mukana Indokiinasta Australiaan, minkä perusteella nykyinen australialainen dingo polveutuisi varhaisesta indokiinalaisesta kesykoirasta. Tätä teoriaa tukisi se, että Vietnamista on löydetty Kaakkois-Aasian mantereen vanhimmat tunnetut koiran jäänteet, ja ne ajoittuvat n. 2000-luvulle eaa – sen sijaan varhaisimmat dingon jäänteet Australiassa ajoittuvat vasta noin 1450-luvulle eaa. == Lähteet == Luokka:FCI:n ulkopuoliset rodut Luokka:Alkukantaiset koirat Luokka:Aasialaiset koirarodut
Jacques I Androuet du Cerceau

Jacques Androuet Du Cerceau (n. 1511 – 1586Androuet Du Cerceau, Jacques, Bibliotheque nationale de France 15.4.2019, viitattu 26.6.2024 ) oli ranskalainen arkkitehti ja kaivertaja. Hän perehtyi jo nuorena antiikkiin ja renessanssiin Roomassa ja toimi sitten Orléansissa ja Montargis’ssa. Hänen suunnittelemiaan rakennuksia ei juuri ole säilynyt, mutta sen sijaan hänet tunnetaan kaivertajana ja kirjailijana. Du Cerceaun kaiverruksia ja piirustuksia, jotka ovat joko hänen omiaan tai lähtöisin hänen ateljeestaan, on tallella yhteensä pari tuhatta.Tietosanakirja 1909, osa 11, Hakusana: Du Cerceau, Jacques Androuet Hänen arkkitehtuuri- ja ornamenttikaiverruksiaan pidetään omaperäisinä mutta historiallisia lehtiä kopioina.Cerceau, Jacques Androuet de, Nordisk familjebok, Uggleupplagan. 4. palsta 1484. Nordisk familjeboks förlags 1905 ==Merkittävimmät teokset== * Recueils de vingt-cing arcs de triomphe (1549) * Livre de grotesques * Livre d’architecture (1559) * Les plus excellents bâtiments de France (1576–1579) ==Lähteet== ==Aiheesta muualla== Luokka:Ranskalaiset arkkitehdit Luokka:Kaivertajat Luokka:1510-luvulla syntyneet Luokka:Vuonna 1586 kuolleet
Anne Lakanen

Anne Lakanen on suomalainen elokuvaleikkaaja, animaattori sekä elokuvaleikkauksen professori emerita. Hän toimi pitkään Aalto-yliopiston taiteiden ja suunnittelun korkeakoulussa elokuva- ja lavastustaiteen osaston leikkauksen professorina ennen siirtymistään eläkkeelle vuoden 2021 lopussa. Tämän jälkeen Lakanen on jatkanut työtä elokuvien parissa sekä kirjoittanut kirjaa elokuvaleikkaamisesta. == Koulutus == Anne Lakanen opiskeli elokuvaleikkausta ja animaatiota Taideteollisen korkeakoulun (nyk. Aalto- yliopisto) elokuvataiteen laitoksella vuosina 1979–1987. Tämän lisäksi hän on opiskellut grafiikkaa Kuvataideakatemiassa (nyk. Taideyliopisto) vuosina 1988–1990 ja kuvataidetta Taideteollisessa korkeakoulussa vuosina 1978–1979. Lakanen on myös suorittanut yliopistopedagogiikkaa koskevan koulutuksen Tampereen yliopistossa ja Aalto-yliopistossa vuonna 2013. == Ura == Lakanen on tehnyt pitkän uran leikkaajana näytelmäelokuvien, dokumenttien ja animaatioiden parissa. Hänen ensimmäinen julkinen leikkaustyönsä oli Taideteollisessa korkeakoulussa tuotettu Janne Kuusen ohjaama lyhytelokuva Läpimurto vuonna 1981. Elokuvaleikkaamisen lisäksi Lakanen työskenteli Aalto- yliopiston elokuvaleikkauksen professorina vuosina 2007–2021. Lakanen työskenteli myös jonkin aikaa elokuva- ja lavastustaiteen laitoksen laitosjohtajana, mutta irtisanoutui tehtävästä vuonna 2016. Laitoksen opiskelijoille lähetetyssä erokirjeessä hän ilmoitti eron syyksi “epäselvyydet fiktiivisen elokuvan professorin tehtävän täytössä”. Vuonna 2023 Risto Jarva -seura myönsi Lakaselle ensimmäistä kertaa jakamansa Peter von Bagh -stipendin elokuvaleikkausta käsittelevän kirjan työstämiseen. Vuonna 2024 Suomen kulttuurirahasto myönsi hänelle Eminentia -apurahan samaisen elokuvaleikkausta ja elokuvataidetta käsittelevän esseekokonaisuuden kirjoittamiseen. == Palkinnot ja apurahat == Vuosi Palkinto / Apuraha 2024 Eminentia-apuraha, Suomen kulttuurirahasto 2023 Peter von Bagh -stipendi, Risto Jarva -seura 2004 Baltic Herring -palkinto elokuvasta Paratiisi, Baltic Sea Film Festival 2001 Elokuvaleikkauksen Jussi-ehdokkuus elokuvasta Bad Luck Love 1999 Elokuvaleikkauksen Jussi-ehdokkuus elokuvasta Eros ja Psykhe 1990 Paras leikkaus elokuvassa Sijainen, Cinema du Rèel 1989 Risto Jarva -palkinto (jaettu Antti Peipon kanssa) elokuvalle Sijainen 1987 Valtion elokuvataiteilijapalkinto elokuvan Lumikuningatar leikkauksesta 1986 Kultainen klaffi -mainoselokuvakilpailun erityismaininta Radio City -mainokselle == Lähteet == Luokka:Suomalaiset elokuvaleikkaajat Luokka:Suomalaiset animaattorit Luokka:Suomalaiset professorit Luokka:Aalto-yliopiston professorit Luokka:Syntymävuosi puuttuu Luokka:Elävät henkilöt
Oleksandr Svatok

Oleksandr Svatok (s. 27. syyskuuta 1994 Dniprodzeržynsk) on ukrainalainen jalkapalloilija, pelipaikaltaan keskuspuolustaja. Hän on pituudeltaan 186-senttimetrinen. Hän on edustanut kotimaassaan Dniproa, Volyn Lutskia, Zorja Luhanskia ja Dnipro-1:tä sekä vuonna 2019 Kroatiassa Hajduk Splitiä. Hän siirtyy heinäkuussa 2024 Pohjois-Amerikan MLS:ssä pelaavaan Austiniin. Svatok pelasi Ukrainan alle 18-, alle 19- ja alle 21-vuotiaiden maajoukkueissa. Hän pelasi Ukrainan A-maajoukkueessa ensimmäisen kerran maaliskuussa 2023 EM- karsintaottelussa Englantia vastaan. Hän on pelannut juhannukseen 2024 mennessä kuusi A-maaottelua, joista kolme ottelua avauskokoonpanossa. Hän kuuluu Ukrainan joukkueeseen EM-kilpailuissa 2024. == Lähteet == Luokka:Ukrainalaiset jalkapalloilijat Luokka:Vuonna 1994 syntyneet Luokka:Elävät henkilöt
Arthur Theate

Arthur Nicolas Theate (s. 25. toukokuuta 2000 Liège) on belgialainen jalkapalloilija, pelipaikaltaan keskuspuolustaja. Hän on pituudeltaan 185-senttimetrinen. Hän on pelannut kotimaansa lisäksi yhden kauden Italiassa Bolognan Serie A -joukkueessa ja kaudet 2022–2024 Ranskan Ligue 1:ssä Rennesissä. Hän pelaa kaudella 2024–2025 lainasopimuksella Saksan Bundesliigan Eintracht Frankfurtissa. Theate on kauden 2023–2024 loppuun mennessä pelannut Belgian liigassa Oostenden joukkueessa 38 ottelua, joissa hän on tehnyt viisi maalia, Italian Serie A:ssa 31 ottelua, joissa hän on tehnyt kaksi maalia, ja Ranskan Ligue 1:ssä 63 ottelua, joissa hän on tehnyt kuusi maalia. Theate pelasi useissa Belgian nuorisomaajoukkueissa alle 15-vuotiaista alle 21-vuotiaisiin. Hän pelasi Belgian A-maajoukkueessa ensimmäisen kerran marraskuussa 2021 MM-karsintaottelussa Walesia vastaan. Hän on pelannut heinäkuun 2024 loppuun mennessä 18 A-maaottelua, jotka kaikki avauskokoonpanossa. Hän kuului Belgian joukkueeseen MM-kilpailuissa 2022 mutta ei saanut peliaikaa. EM-kilpailuissa 2024 hän istui ensimmäisen ottelun vaihdossa mutta pelasi avauskokoonpanossa loput kolme ottelua. == Lähteet == Luokka:Belgialaiset jalkapalloilijat Luokka:Vuonna 2000 syntyneet Luokka:Elävät henkilöt
Piskomvuoret

Piskomvuoret tai Pskemvuoret (, , ) on vuorijono Tienšanin länsiosassa Uzbekistanin ja Kirgisian rajalla. Koillis-lounaissuuntaisen vuorijonon pituus on 130–140 kilometriä. Sen korkeus on koillisessa 4 000 ja lounaassa 1 900 metriä. Korkein kohta on jäätikön peittämä Beshtor (4291 tai 4395 metriä). Piskom, Koʻksuv, Chatqol ja Sandalash -jokien kovertamat rinteet ovat jyrkät. Vuotuinen sademäärä on vuorten alaosassa 600 ja ylempänä 1 200–2 000 millimetriä. Vuorilla on arokasvillisuutta, niittyjä sekä pensaikkoa ja metsää. Aluetta käytetään heinä- ja laidunmaana ja sieltä hakataan puuta. ==Lähteet== Luokka:Kirgisian vuoristot Luokka:Uzbekistanin vuoristot
Game Changer

Game Changer on yhdysvaltalainen suoratoistopalvelu Dropoutin tuottama ja Sam Reichin luoma sekä juontama kilpailuohjelma, jonka säännöt vaihtuvat jokaisessa jaksossa. Yhdessä jaksossa on tyypillisesti kolme koomikkoa, jotka oppivat säännöt pelin edetessä. Osa jaksoista ottaa vahvasti mallia jo tunnetuista televisioformaateista, kuten Selviytyjät ja Unelmien poikamies. Ohjelmasta on tehty kolme spin-off ohjelmaa; Make Some Noise, Dirty Laundry ja Play It by Ear. == Lähteet ==
Fiskå

Fiskå tai Fiskåbygd on taajama Vanylvenin kunnassa Møren ja Romsdalin läänissä Norjassa ja kuntansa hallinnollinen keskus. Taajaman pinta-ala on 0,7 neliökilometriä ja asukasluku 487 vuonna 2023. Vanylvenissä ilmestyy paikallislehti Synste Møre. ==Lähteet== Luokka:Norjan taajamat Luokka:Vanylven
Synste Møre

Synste Møre (vuosina 1987–2000 VestAvisa) on norjalainen vuonna 1970 perustettu paikallislehti, jonka kotikunta on Vanylven. Lehti ilmestyy painettuna torstaisin. ==Lähteet== Luokka:Norjalaiset sanomalehdet Luokka:Vanylven
Vanylvenin kirkko

Vanylvenin kirkko () on Vanylvenin kunnassa Møren ja Romsdalin läänissä Norjassa sijaitseva kivinen pitkäkirkko vuodelta 1864. ==Lähteet== ==Aiheesta muualla== Luokka:Norjan kivikirkot Luokka:Vanylven
Syvden kirkko

Syvden kirkko () on Vanylvenin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1837. ==Lähteet== ==Aiheesta muualla== Luokka:Norjan puukirkot Luokka:Vanylven
Pyhän Edmundin kirkko

Pyhän Edmundin kirkko () on Vanylvenin kunnassa Møren ja Romsdalin läänissä Norjassa sijaitseva kivinen pitkäkirkko 1100-luvulta. ==Lähteet== ==Aiheesta muualla== Luokka:Norjan kivikirkot Luokka:Vanylven
Gennadi Tsypkalov

Gennadi Nikolajevitš Tsypkalov (; 21. kesäkuuta 1973 Rostovin alue – 24. syyskuuta 2016) oli venäläis-ukrainalainen militantti, joka toimi muun muassa Venäjän tukeman Luhanskin kansantasavallan ”pääministerinä”.Цыпкалов Геннадий Николаевич Myrotvorets, viitattu 26.6.2024 Tsypkalov muutti pienenä lapsena perheineen lähelle Luhanskia. Hän työskenteli muun muassa trukkikuskinaAmos Chapple, The Short Careers And Violent Deaths Of Ukraine's Kremlin-Backed Separatists Radio Free Europe/Radio Liberty 5.6.2024, viitattu 26.6.2024 ja valmistui vuonna 2009 Itä-Ukrainan kansallisesta yliopistosta. Luhanskin kansantasavallassa Tsypkalov toimi "kansankuvernööriksi" julistetun Valeri Bolotovin sijaisena ja kansanmiliisin johtajana. Vuonna 2014 hänet julistettiin separatistiyksikön pääministeriksi. Syyskuussa 2016 Tsypkalov pidätettiin epäiltynä osuudesta separatistien välisen vallankaappauksen suunnitteluun.Separatists say former official Tsypkalov commits suicide Kyiv Post 25.9.2016, viitattu 26.6.2024 Muiden separatistien kertomuksen mukaan hän teki itsemurhan hirttäytymällä "ymmärrettyään rikostensa vakavuuden". Tsypkalov oli naimisissa ja hänellä oli kaksi lasta. == Lähteet == Luokka:Venäläiset henkilöt Luokka:Ukrainalaiset henkilöt Luokka:Luhanskin kansantasavallan henkilöt Luokka:Vuonna 1973 syntyneet Luokka:Vuonna 2016 kuolleet
Rovden kirkko

Rovden kirkko () on Vanylvenin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1872. ==Lähteet== ==Aiheesta muualla== Luokka:Norjan puukirkot Luokka:Vanylven
Ugomvuoret

Ugomvuoret tai Ögemvuoret (, , ) ovat läntiseen Tienšaniin kuuluva vuorijono Uzbekistanin ja Kazakstanin rajalla. Ugom- ja Piskomjokien välissä sijaitsevan koillis-lounaissuuntaisen vuorijonon pituus on 115 kilometriä. Se rajoittuu koillisessa Talas Alatoo -vuoriin ja mataloituu kohti lounasta. Vuorten keskikorkeus on 3 000–3 500 metriä. Korkein kohta on Sairam (4238 tai 4299 metriä). Vuoret koostuvat kalkkikivestä, dolomiitista, hiekkakivestä, liuskeesta, graniitista, granodioriitista ja porfyyrista. Kalkkikivialueilla esiintyy paljon karsti-ilmiöitä. Vuorijonoa halkovat rotkot ja jokilaaksot. Vuotuinen sademäärä vuorilla on 1 500–2 000 millimetriä. Rinteillä kasvaa metsää. Vedenjakajalla on ruohoaroa, subalpiinisia ja alppiniittyjä ja pohjois- ja keskiosan huipuilla ikilunta ja jäätiköitä. Eläinkuntaan kuuluvat villisika, mäyrä, hirvi, lumileopardi, susi ja karhu. Uzbekistanin alueella on Ugom-Chatqolin kansallispuisto ja Kazakstanissa Sairam-Ögemin kansallispuisto. ==Lähteet== Luokka:Kazakstanin vuoristot Luokka:Uzbekistanin vuoristot
Syvde

Syvde on entinen Norjan kunta Møren ja Romsdalin läänissä. Syvde perustettiin irrottamalla se Vanylvenistä vuonna 1918 ja liitettiin siihen takaisin vuonna 1964. Liitoshetkellä kunnan pinta-ala oli 125 neliökilometriä ja asukasluku 1 458. Nykyisin Syvden pitäjässä asuu noin 800 ihmistä. ==Kuvia== Syvde kirke.jpg|Syvden kirkko ==Lähteet== ==Aiheesta muualla== Luokka:Vanylven Luokka:Norjan entiset kunnat
Jacob Vidnes

Jacob Laurentius Vidnes (5. marraskuuta 1875 Vanylven, Norja – 4. lokakuuta 1940 Lontoo, Yhdistynyt kuningaskunta) oli norjalainen toimittaja ja työväenpuolueen poliitikko. Hän oli Social-Demokratenin päätoimittaja vuosina 1912–1918. ==Lähteet== ==Aiheesta muualla== Luokka:Norjalaiset poliitikot Luokka:Norjalaiset päätoimittajat Luokka:Vuonna 1875 syntyneet Luokka:Vuonna 1940 kuolleet
Kris Knoblauch

Kris Knoblauch (s. 24. syyskuuta 1978, Imperial, Saskatchewan, Kanada) on kanadalainen uransa lopettanut jääkiekkoilija ja nykyinen päävalmentaja, joka valmentaa NHL-joukkue Edmonton Oilersia. == Valmennusura == === Juniorisarjoista NHL:n apuvalmentajaksi === Knoblauch aloitti valmennusuransa vuonna 2006, jolloin hän aloitti WHL-joukkue Prince Albert Raidersin apuvalmentajana. Vuosina 2007–2012 hän toimi toisen WHL-joukkue Kootenay Icen apuvalmentajana. Kootenay Ice voitti mestaruuden kaudella 2010–2011. Kaudella 2015–2016 Knoblauch nimettiin OHL-sarjan vuoden valmentajaksi. Tuolloin hän valmensi Erie Ottersia. OHL-kaudella 2016–2017 hän valmensi Ottersin mestaruuteen. Knoblauch toimi vuoden 2017 nuorten maailmanmestaruuskilpailuissa Kanadan apuvalmentajana. Kanada saavutti tuolloin hopeaa. Knoblauch toimi kausina 2017–2018 ja 2018–2019 Philadelphia Flyersin apuvalmentajana. === Nousu NHL:n päävalmentajaksi === Knoblauch valmensi kaudesta 2019–2020 lähtien New York Rangersin AHL-farmijoukkuetta Hartford Wolf Packia, kunnes 12. marraskuuta 2023 Knoblauch nimettiin Edmonton Oilersin päävalmentajaksi Jay Woodcroftin saatua potkut Oilersin huonon alkukauden takia. Knoblauch valmensi Oilersin pudotuspeleihin asti, ja joukkue ylsi jopa loppuotteluihin asti. Oilers hävisi kuitenkin Florida Panthersille mestaruuden. ==Lähteet== Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:Vuonna 1978 syntyneet Luokka:Elävät henkilöt
Rune B. Johansson

Rune Bernhard Johansson (1915–1982) oli ruotsalainen sosiaalidemokraattinen poliitikko. Hän istui valtiopäivillä vuosina 1961–1979 ja toimi Ruotsin sisäministerinä 1957–1969 sekä elinkeinoministerinä 1971–1976. Alkuperäiseltä ammatiltaan hän oli leipuri. Johansson oli kotoisin Ljungbystä. ==Lähteet== ==Aiheesta muualla== * Rune B. Johansson Ruotsin valtiopäivien verkkosivuilla Luokka:Ruotsin ministerit Luokka:Ruotsin sisäministerit Luokka:Ruotsin sosiaalidemokraattisen työväenpuolueen poliitikot Luokka:Leipurit Luokka:Vuonna 1915 syntyneet Luokka:Vuonna 1982 kuolleet
Iranin presidentinvaalit 2024

Iranin vuoden 2024 presidentinvaalit järjestettiin 28. kesäkuuta – 5. heinäkuuta. Kyseessä olivat ennenaikaiset vaalit, jotka oli alunperin tarkoitus pitää vuonna 2025, mutta istuva presidentti Ebrahim Raisi kuoli kesken virkakautensa. Vaalien toiselle kierrokselle etenivät Masud Pezeškian ja Saeed Jalili, joista edellinen voitti 53,3 % äänisaaliilla. Vaalien äänestysprosentti jäi alhaiseksi. == Tausta == Iranin vuonna 2021 valittu presidentti Raisi kuoli helikopterionnettomuudessa Pohjois-Iranissa 19. toukokuuta 2024. Raisin kuoltua kesken virkakauden Iranin perustuslain mukaan maassa pitää järjestää uudet presidentinvaalit viimeistään 50 päivän kuluttua. Virkaa tekevänä presidenttinä toimii Mohammad Mokhber. Mikäli yksikään ehdokkaista ei saa yli puolta äänistä, järjestetään toinen kierros kahden ensimmäisellä kierroksella eniten ääniä saaneen edhokkaan välillä. == Ehdokasasettelu == Ehdokashakemuksia alettiin ottaa vastaa 30. toukokuuta 2024. Lopullisesta ehdokasasettelusta vastaa 12-jäseninen Valvojien neuvosto, joka hyväksyy ehdokkaat näiden poliittisen ja uskonnollisen pätevyyden perusteella. Naisia ei hyväksytä ehdokkaiksi, vaikka perustuslaki ei suoraan kiellä naisia asettumasta ehdolle. Lopulta Valvojien neuvosto hyväksyi ehdokkaiksi kuusi henkilöä. Näistä ainoa ns. reformisti on Masud Pezeškian. Amir-Hossein Ghazizadeh Hashemi ja Alireza Zakani peruivat ehdokkuutensa vaalipäivän alla. == Kampanjointi ja tapahtumia == Maanpaossa elävät monarkistit, kuten kruununprinssi Reza Pahlavi ja Iran-Novin -puolue, kutsuivat vaaleja sirkukseksi. #ElectionCircus -aihetunniste nousi suosituksi iranilaisten Twitterin käyttäjien keskuudessa jo ennen vaaleja. Hengellinen johtaja Ali Khamenei kannusti iranilaisia äänestämään aktiivisesti, koska se olisi "islamistitasavallan ylpeyden aihe" ja maan viholliset käyttäisivät matalaa äänestysaktiivisuutta lyömäaseena. Sīstān ja Balūchestānin provinssissa tapahtui ampumavälikohtaus, jossa kuoli kaksi turvallisuusjoukkojen edustajaa. == Tulokset == Toiselle kierrokselle selviytyivät Jalili ja Pezeškian. Äänestysaktiivisuus ensimmäisellä kierroksella oli vain 40 %, alhaisin koko islamistitasavallan historian aikana. Hylättyjä ääniä oli viranomaisten mukaan 1 056 159. Toinen kierros järjestettiin 5. heinäkuuta. Pezeškian voitti vaalien toisen kierroksen saaden 53,3 % yli 30 miljoonasta jätetystä äänestä. Jalili sai 44,3 % äänistä. Äänestysprosentti jäi myös toisella kierroksella alhaiseksi. Noin 50 % äänioikeutetuista kävi äänestämässä. == Lähteet == Luokka:Vuoden 2024 vaalit presidentinvaalit 2024
Budjonnyin piiri (Donetsk)

Budjonnyin piiri () on yksi Ukrainan Donetskin yhdeksästä hallinnollisesta alueesta (kaupunkipiiristä). Vuonna 1980 perustettu piiri on nimetty Neuvostoliiton marsalkka Semjon Budjonnyin mukaan. Piirin pinta-ala on 76,64 neliökilometriä. Budjonnyin piiri sijaitsee Donetskin kaupungin keskustan itä- ja kaakkoispuolella. Budjonnyin piirin naapurina ovat lännessä Leninin piiri, pohjoisessa Kalininin piiri, koillisessa Donetskin piirin Makijivkan kaupunki ja idässä Proletariaatin piiri. Etelässä Budjonnyin piiri rajoittuu muuhun Donetskin piiriin. Donetskin kaupunki ja sen Budjonnyin piiri on ollut vuodesta 2014 lähtien Venäjän tai sen nukkevaltion, niin sanotun Donetskin kansantasavallan miehittämää aluetta, ja siten Ukrainan laillisen hallinnon ulkopuolella. Piirin väestöarvio oli 90 600 ihmistä (2011) ja aiempi väkiluku oli 97 646 (VL 1989). Piirin alueella sijaitsevat muun muassa: * Mušketoven rautatieasema ja Larynen rautatieliikennepaikka * A. S. Puškinin kulttuuritalo Mushketove railway station, Donetsk, Ukraine - Залізнична станція Мушкетове, Донецьк.jpg|Mušketoven rautatieasema. Будённовский район Донецка 012.jpg| Budjonnyin linja-autoasema. Донецк. ДК Пушкина 015.jpg|A. S. Puškinin kulttuuritalo. 2015\. Донецк 053.jpg|Pyhän Kolminaisuuden kirkko. ==Lähteet== ==Aiheesta muualla== * Budjonnyin piirin rajat Open Street Map -kartalla (OSM) (openstreetmap.org) Luokka:Donetskin piirit
Proletariaatin piiri (Donetsk)

Proletariaatin piiri () on yksi Ukrainan Donetskin yhdeksästä hallinnollisesta alueesta (kaupunkipiiristä). Vuonna 1958 perustettu piiri on nimetty Karl Marxin käyttämän, teollisuusyhteiskunnan vähävaraisimpaan osaan viittaavan luokkanimen proletariaatin mukaan. Piirin pinta-ala on 146,9 neliökilometriä. Proletariaatin piiri sijaitsee Donetskin itäosassa. Piirin naapurina on lännessä Donetskin kaupungin Budjonnyin piiri. Pohjoisessa, idässä ja etelässä Proletaariaatin piiri rajoittuu muuhun Donetskin piiriin. Vuodesta 1980 lähtien Mospynen kaupunki on ollut aluehallinnollisesti osa Donetskin Proletariaatin piiriä. Donetskin kaupunki ja sen Proletariaatin piiri on ollut vuodesta 2014 lähtien Venäjän tai sen nukkevaltion, niin sanotun Donetskin kansantasavallan miehittämää aluetta, ja siten Ukrainan laillisen hallinnon ulkopuolella. Piirin väestöarvio oli 98 900 ihmistä (2012?)., tai 103 005 (2001) tai 118 656 (VL 1989). Piirin hallintoalueella sijaitsevat, hieman määrittelystä riippuen muun muassa: * Tšumakoven rautatieasema (Чумакове) * Mospynen kaupunki ja sen rautatieasema (Моспине) 2015\. Донецк 078.jpg|Proletariaatin piirin hallintorakennus (2015). Chumakove railway station, Donetsk, Ukraine — Залізнична станція Чумакове, Донецьк.jpg|Tšumakoven rautatieasema. ==Lähteet== ==Aiheesta muualla== * Proletariaatin piirin rajat Open Street Map -kartalla (OSM) (openstreetmap.org) Luokka:Donetskin piirit
Aqabat Jabrin pakolaisleiri

Aqabat Jabrin pakolaisleiri on palestiinalaispakolaisten leiri Palestiinan Länsirannalla Jerikon kaupungin lounaispuolella. Vuonna 2022 leirillä oli 10 306 virallisesti rekisteröityä pakolaista. ==Maantiede== Aqabat Jabr sijaitsee Palestiinan Länsirannalla Jordaninlaakson alueella Jerikon kuvernoraatissa noin 3 kilometriä Jerikon kaupungista lounaaseen. Jerikon lisäksi Aqabat Jabr rajautuu An Nabi Musan paikkakuntaan lännessä ja etelässä. Paikan korkeus merenpinnasta on 249 metriä. Suurin osa leirin alueesta on palestiinalaishallinnon alaista alue A:ta. Pieni osa on Israelin hallitsemaa alue C:tä. Vuoden keskimääräinen lämpötila on 24 °C ja vuotuinen sadanta 137 mm. ==Historia== Aqabat Jabrin pakolaisleiri perustettiin vuonna 1948. Sen asukkaat saapuivat Haifan pohjoispuolen kylistä, sekä Gazan ja Hebronin alueilta. Aikanaan leiri oli suurin palestiinalaispakolaisten leiri. Ennen kuuden päivän sotaa vuonna 1967 leirin asukasluku oli noin 30 000\. Heistä noin 25 000 pakeni sotaa. Oslon rauhanprosessin kautta suurimmasta osasta leiriä tuli suoraan palestiinalaishallinnon alaista alue A:ta, Pieni osa pääasiassa maatalousaluetta on suoraan Israelin hallinnassa (alue C). ==Väestö== Yhdistyneiden kansakuntien UNRWAn mukaan leirillä asui vuonna 2022 yhteensä 10 306 virallisesti rekisteröityä pakolaista. Virallisten pakolaisten lisäksi leirille on muuttanut muita palestiinalaisia. Huomattavia ongelmia leirillä ovat korkea työttömyys, sekä infrastruktuurin puute. Kesäisin kärsitään usein veden puutteesta, kun taas talvisin leiriä uhkaavat tulvat. Monet leirin beduiiniperheistä saavat elantonsa karjankasvatuksella. ==Lähteet== Luokka:Palestiinan kaupungit Luokka:Palestiinalaisten pakolaisleirit
Dufour

Dufour on muun muassa seuraavien henkilöiden sukunimi: * Chloé Dufour-Lapointe (s. 1991), kanadalainen freestylehiihtäjä * Guillaume Henri Dufour (1787–1875), sveitsiläinen sotilas ja insinööri, topografisen kartaston tekijä * Julien Dufour (s. 1982), ranskalainen pistooliampuja * Justine Dufour- Lapointe (s. 1994), kanadalainen freestylehiihtäjä * Léon Dufour (1780–1865), ranskalainen eläintieteilijä, lääkäri * Marie-France Dufour (1949–1990), ranskalainen laulaja * Maxime Dufour-Lapointe (s. 1989), kanadalainen freestylehiihtäjä * Pierre Dufour, oik. Paul Lacroix, (1806–1884), ranskalainen romaanikirjailija, bibliografi ja kulttuurihistorioitsija ==Katso myös== * A. F. Dufour, alun perin HMS Fancy, Britannian kuninkaallisen laivaston vuonna 1943 vesille laskettu miinanraivaaja
John Pym

John Pym (1584-1643), oli englantilainen politikko. Hänet valittiin 1614 alahuoneeseen, missä oppositiopuolueeseen kuuluen esiintyi katolisuuden ja kuninkaan yksinvallan kiihkeänä vastustajana. Pym kannatti sekä lyhyessä että pitkässä parlamentissa 1640 mitä jyrkimmin puritaanisia periaatteita. Hän laati marraskuussa 1640 yhdessä Hampdenin kanssa syytöskirjelmän Straffordia vastaan ja vaikutti 1641 määräävästi suuren remonstranssin eli vastalauseen syntymiseen, missä lueteltiin kaikki valitukset, joihin kuninkaan hallitus oli antanut aihetta. Kuninkaan aikoessa tammikuussa 1642 vangituttaa Pymin tämä pakeni Lontoon Cityn porvariston turviin. Parlamentin ja kuninkaan välisen taistelun alkaessa Pym sai aikaan liiton skotlantilaisten kanssa syyskuussa 1643 ja ryhtyi johtamaan eräitä sotavarusteluja, mutta kuoli jo seuraavassa joulukuussa.Tietosanakirja / 7. Oulun tuomiokunta-Ribes ==Lähteet== Luokka:Brittiläiset poliitikot Luokka:Vuonna 1584 syntyneet Luokka:Vuonna 1643 kuolleet
Bomarzon puutarha

Bomarzon puutarha (Il Parco dei Mostri di Bomarzo) on veistospuisto Bomarzon kylässä, lähellä Viterbon kaupunkia. Erikoislaatuisen, hirviöpatsaita täynnä olevan puutarhan suunnitteli arkkitehti Pirro Ligorio vuonna 1552 ruhtinas Pier Francesco Orsinin tilauksesta. Orsini omisti sittemmin puutarhan edesmenneen vaimonsa Giulia Farnesen muistolle. Orsinin palatsilta laskeutuvat kiviportaat ja polku alas metsään, jossa Bomarzon puutarha sijaitsee. Se on täynnä eriskummallisia hirviöiden ja sankarien patsaita. Tunnetuin veistoksista on Orcus (Orco), valtava hirviö, jonka kitaan voi astua ja istua sen kivestä veistetylle kielelle. Orsinia inspiroivat 1500-luvun ihanteiden mukaisesti antiikki, esoteria ja noituus, ja ne innoittivat puutarhan omalaatuisia veistoksia. Puistossa on myös Giulia Farnesen muistolle omistettu temppeli. == Lähteet == Luokka:Veistospuistot Luokka:Italian puistot
Léon Dufour

Jean Marie Léon Dufour (1780–1865) oli ranskalainen eläintieteilijä, ammatiltaan lääkäri. Hän oli Ranskan entomologisen seuran (Société entomologique de France) perustajiaDufour, Léon Jardin Botanique Bordeaux, viitattu 27.6.2024 . Hän oli merkittävä niveljalkaisten, varsinkin hyönteisten, anatomiaa koskettelevien teostensa ansiosta, joista tunnetuimpia ovat Recherches anatomiques et physiologiques sur Ies hémiptères (1832), Recherches anatomiques et physiologiques sur les orthoptères, Ies hymenoptères et les neuroptères (1841) sekä loisgregariineja koskevat teokset.Tietosanakirja 1909, osa 11, Hakusana: Dufour, Jean Marie Léon ==Lähteet== ==Aiheesta muualla== Luokka:Ranskalaiset eläintieteilijät Luokka:Ranskalaiset lääkärit Luokka:Vuonna 1780 syntyneet Luokka:Vuonna 1865 kuolleet
Georges Mikautadze

Georges Mikautadze (; s. 31. lokakuuta 2000 Lyon, Ranska) on georgialainen jalkapalloilija, pelipaikaltaan hyökkääjä. Hän on pituudeltaan 176-senttimetrinen. Hän edustaa Ranskan Ligue 1:ssä pelaavaa Metziä ja on Ranskan lisäksi pelannut Belgian ja Alankomaiden sarjoissa. Hän on pelannut Georgian A-maajoukkueessa vuodesta 2021. Mikautadze pelasi Ranskassa juniorina FC Gerlandissa, Olympique Lyonnais'ssa, AS Saint-Priestissä ja vuodesta 2017 Metzissä, jonka edustusjoukkueessa hän pelasi ensimmäisen liigaottelunsa joulukuussa 2019. Kaudet 2020–2021 ja 2021–2022 Mikautadze oli lainalla belgialaisseura Seraingissa, joka nousi jälkimmäiseksi kaudeksi Belgian pääsarjaan. Mikautadze pelasi Belgiassa kakkostasolla 1B-liigassa 21 ottelua, joissa hän teki 19 maalia, ja pääsarjassa 28 ottelua, joissa hän teki yhdeksän maalia. Hän oli 1B-liigan maalintekijätilaston jaetulla ykkössijalla kaudella 2020–2021. Hän pelasi molempina kausina kaksi liigakarsintaottelua ja teki niissä ensimmäisellä kaudella kolme maalia ja toisella yhden, ja tuo vuoden 2022 maali Molenbeekia vastaan varmisti Seraingin säilymisen pääsarjassa. Lainakausien välissä elokuussa 2021 Mikautadze pelasi jälleen yhden liigaottelun Metzissä. Mikautadze pelasi kaudella 2022–2023 Ligue 2:een pudonneessa Metzissä 37 liigaottelua, joissa hän teki 23 maalia, muun muassa hattutempun marraskuussa Paris FC:tä vastaan. Hän oli liigan paras maalintekijä. Hän siirtyi elokuussa 2023 alankomaalaiseen Ajaxiin mutta pelasi loppuvuoden aikana vain kuusi ottelua Eredivisiessä ja kaksi Eurooppa- liigassa. Tammikuussa 2024 hän palasi lainalle Metziin. Hän pelasi Ligue 1:ssä puolikkaan kauden aikana 20 ottelua ja teki niissä 13 maalia, millä hän nousi joukkueensa parhaaksi maalintekijäksi ja koko liigan maalintekijätilastossa seitsemänneksi. Hän teki kahdesta liigakarsintaottelusta jälkimmäisessä Saint- Étienneä vastaan maalin, mutta karsinta päättyi toisen ottelun jatkoajalla Metzin putoamiseen pääsarjasta. Mikautadze pelasi Georgian A-maajoukkueessa ensimmäisen kerran maaliskuussa 2021 MM-karsintaottelussa Ruotsia vastaan. EM- kilpailuissa 2024 hän teki Georgian jokaisessa kolmessa alkulohko-ottelussa maalin ja johtaa yksinään turnauksen maalintekijätilastoa alkulohkojen jälkeen. Hän teki ensimmäisessä ottelussa Turkkia vastaan 1–1-tasoitusmaalin, joka oli ensi kertaa EM-kilpailuissa pelanneen Georgian ensimmäinen EM- kisamaali, mutta Georgia hävisi tuon ottelun maalein 1–3. Toisessa ottelussa Tšekkiä vastaan hän teki rangaistuspotkusta 1–0-johtomaalin, ja tuo ottelu päättyi tasapeliin. Kolmannessa ottelussa Portugalia vastaan hän teki rangaistuspotkusta loppulukemiksi 2–0. Mikautadze on pelannut EM-kilpailujen 2024 alkulohko-ottelut mukaan lukien 28 A-maaottelua, joissa hän on ollut 18 kertaa avauskokoonpanossa. Hän on tehnyt A-maaotteluissaan 13 maalia. Lokakuussa 2023 hän teki ystävyysottelussa Thaimaata vastaan neljä maalia. == Lähteet == Luokka:Georgialaiset jalkapalloilijat Luokka:Vuonna 2000 syntyneet Luokka:Elävät henkilöt
Wolfgang (kappale)

Wolfgang on eteläkorealaisen Stray Kids-yhtyeen kappale, joka julkaistiin 28. toukokuuta 2021. Kappale julkaistiin osana Kingdom: Legendary War -ohjelmaa. == Lähteet == Luokka:Vuoden 2021 kappaleet Luokka:Stray Kidsin kappaleet
Tekninen työ

Tekninen työ takoittaa puu- ja metallitöitä ja jossain määrin myös niihin liittyviä töitä, kuten moottorin huolto, elektroniikkaan liittyvät työt ja pintakäsittely. Tekniseen työhön liittyviin elektroniikkajärjestelmiin kuuluu sähköjärjestelmiä, joihin kuuluu kaapeleita, kytkimiä, liittimiä ja erilaisia komponentteja. Se oli myös peruskoulun toisen käsityöoppiaineen nimi vuoteen 1995 saakka. ==Työvälineet== Teknisissä töissä käytettäviä mittauslaitteita ovat asteviivain, harppi, ja vatupassi eli vesivaaka. Puuntyöstössä käytettäviä käsikäyttöisiä työkaluja ovat sahat, käsipora, höylät, taltat, puukko ja vasarat. Lisäksi tarvitaan mittavälineitä ja hiomavälineitä. Hiomavälineitä ovat viilaharja, viila, raspi ja hiomapaperi. Puuntyöstössä ja metallintyöstössä käytettävässä yleisporassa on käytettävissä useanlaisia vaihdettavia teriä, jotka soveltuvat eri käyttötarkoituksiin. Tälläisiä vaihtoteriä ovat oksaterät, tulppaterät ja puuporaterät. Metallintyöstössä käytetään muun muassa rautasahaa ja putkileikkuria. Metallitöissä käytettyjä koneita ovat porakoneet, hiomakoneet, monitoimikone, erilaiset sahaavat koneet, sähkönitoja, kuumailmapuhallin ja pylväsporakone. Puusta tehdyn materiaalin pintakäsittelyyn käytetään yleisesti maaleja ja lakkamaaleja. Puukittiä käytetään halkeamien ja naulojen ja ruuvien reikien peittämiseen. Puupintaa voidaan suojata myös vernissaamalla, vahaamalla tai lakkaamalla. Metallituotteita pintakäsitellään teollisuudessa joskus jauhemaalaamalla. == Lähteet == Luokka:Käsityöt Luokka:Tekniikka
Ugom

Ugom tai Ögem (, , ) on Chirchiqin oikeanpuoleinen sivujoki Uzbekistanissa ja Kazakstanissa. Sen pituus on 68,5 kilometriä, valuma-alueen laajuus 870 neliökilometriä ja keskimääräinen virtaus vuodesta riippuen 12–43 kuutiometriä sekunnissa. Joen vesistöalue rajautuu pohjoisessa Talas Alatoo -vuoriin, idässä Ugomvuoriin ja lännessä Qorjontoviin. Se laskee Chirchiqiin Chorvoqin tekojärven alapuolella. Virtaus on suurimmillaan huhti-kesäkuussa. Vuolaana virtaava joki on retkeilykohde. Uzbekistanin alueella sijaitsee Ugom-Chatqolin kansallispuisto ja Kazakstanissa Sairam-Ögemin kansallispuisto. ==Lähteet== Luokka:Kazakstanin joet Luokka:Uzbekistanin joet
Piskom

thumb|Piskomin laaksoa yläjuoksulla. Piskom () on Chirchiqin alkujoki Taškentin alueella Uzbekistanissa. Sen pituus on 70 kilometriä, valuma-alueen laajuus 2 840 neliökilometriä ja keskimääräinen virtaus 82 kuutiometriä sekunnissa. Piskom saa alkunsa Maydontol ja Oygaying -jokien yhtymäkohdasta. Se virtaa koillisesta lounaaseen Piskom- ja Ugomvuorten välisessä laaksossa ja laskee Chorvoqin tekojärveen. Joen vesimäärä on suurimmillaan maalis- heinäkuussa. Joelle on rakenteilla Piskomin ja Mullalaqin vesivoimalaitokset, joiden tehot ovat 404 ja 240 megawattia. ==Lähteet== Luokka:Taškentin alue Luokka:Uzbekistanin joet
Rocket Man (I Think It’s Going to Be a Long, Long Time)

Rocket Man (I Think It’s Going to Be a Long, Long Time) on brittimuusikko Elton Johnin musiikkikappale hänen vuonna 1972 julkaistulta albumiltaan Honky Château. Singlenä ilmestyessään se nousi listoilla Britanniassa toiseksi ja Yhdysvalloissa kuudenneksi. Kappale aloitti Johnin huippusuosion kauden ja oli ensimmäinen hänen 16 peräkkäisestä 20 myydyimmän joukkoon nousseesta hitistään Yhdysvalloissa. ”Rocket Manin” vauhdittamana Honky Château -albumista tuli siellä Johnin ensimmäinen listaykkönen.Immonen 2018, s. 88–89. ”Rocket Man” käsittelee David Bowien kolme vuotta vanhemman kappaleen ”Space Oddity” tavoin yksinäistä unelmiensa pettämää astronauttia. Kappale syntyi, kun sen sanoittaja Bernie Taupin näki yötaivaalla tähdenlennon tai lentokoneen. Hän mietti astronautteja, jotka eivät olleet enää sankareita, vaan jokapäiväisen ammatin harjoittajia. Taupin paljasti myöhemmin ottaneensa kappaleen nimen floridalaisen psykedeelisen folkyhtyeen Pearls Before Swinen laulusta ”Rocket Man”.Immonen 2018, s. 85. Kappaleen konserttiversiot ovat olleet studioversiota monipuolisempia. Niissä on kuultu pidennettyjä introja ja lopetuksia sekä kaikuefektejä. == Lähteet == * === Viitteet === == Aiheesta muualla == * Musiikkivideo YouTubessa Luokka:Elton Johnin kappaleet Luokka:Vuoden 1972 kappaleet
Mira Keitaanranta

Mira Keitaanranta on Lahden kaupungin henkilöstöjohtaja ja konsernihallinnon johtaja. Aiemmin Keitaanranta on työskennellyt Keravan kaupungin elinvoimajohtajana ja henkilöstöjohtajana, Keravan Kaupunkitekniikan liikelaitoksessa hallintopäällikkönä sekä Viestintävirastossa apulaisjohtajana. Koulutukseltaan hän on oikeustieteiden kandidaatti (ylempi korkeakoulututkinto) Helsingin yliopistosta. Keitaanranta on kotoisin Keravalta. == Lähteet == Luokka:Suomalaiset virkamiehet Luokka:Syntymävuosi puuttuu Luokka:Elävät henkilöt
Igor Tšernyšov

Igor Igorevitš Tšernyšov (;Чернышов Игорь Игоревич. r-hockey.ru. Viitattu 27.6.2024. s. 30. marraskuuta 2005 Penza, Venäjä) on venäläinen jääkiekkoilija. Tšernyšov edustaa KHL-joukkue Dinamo Moskovaa. Hänellä on sopimus joukkueen kanssa kauden 2024–2025 loppuun saakka. Tšernyšovin kasvattajaseura on Dizel Penza. Hänen pelipaikkansa on vasen laitahyökkääjä ja hän laukoo oikealta. Tšernyšov on pelannut 34 KHL:n runkosarjan ottelua. Näissä otteluissa hän on tehnyt kolme maalia ja yhden syötön eli yhteensä neljä tehopistettä. Tšernyšov on pelannut kymmenen KHL:n pudotuspelien ottelua ilman tehopisteitä. Tilastot päivitetty kauden 2023–2024 jälkeen. == Lähteet == Luokka:Venäläiset jääkiekkoilijat Luokka:San Jose Sharksin varaamat pelaajat Luokka:Vuonna 2005 syntyneet Luokka:Elävät henkilöt
Sumu (sukunimi)

Sumu on muun muassa seuraavien suomalaisten henkilöiden sukunimi: * Aku Sumu (1907–1988), SDP:tä edustanut poliitikko ja ammattiyhdistysjohtaja * Ilkka Sumu (1937–2009), valtiotieteen maisteri ja jatkokoulutussihteeri * Ritva- Liisa Sumu, vuoteen 1967 Ahmavaara (1945–1975), toimittaja
Ridly Greig

Ridly Greig (s. 8. elokuuta 2002 Lethbridge, Alberta, Kanada) on kanadalainen jääkiekkoilija. Greig edustaa NHL-joukkue Ottawa Senatorsia. Hänen pelipaikkansa on keskushyökkääjä ja hän laukoo vasemmalta. Ennen NHL-uraansa Greig pelasi WHL-juniorisarjassa Brandon Wheat Kingsin joukkueessa. Ottawa Senators varasi Greigin ensimmäisellä kierroksella 28. varausvuorolla vuoden 2020 NHL:n varaustilaisuudessa. Greig on pelannut 92 NHL:n runkosarjan ottelua. Näissä otteluissa hän on tehnyt 15 maalia ja 20 syöttöä eli yhteensä 35 tehopistettä. Uran tilastot päivitetty kauden 2023–2024 jälkeen. Tammikuussa 2025 Greig solmi Senatorsin kanssa nelivuotisen ja yhteensä 13 miljoonan dollarin arvoisen jatkosopimuksen. Greig kuului Kanadan joukkueeseen vuoden 2022 alle 20-vuotiaiden MM-kilpailuissa. == Lähteet == Luokka:Kanadalaiset jääkiekkoilijat Luokka:Ottawa Senatorsin pelaajat Luokka:Ottawa Senatorsin varaamat pelaajat Luokka:Vuonna 2002 syntyneet Luokka:Elävät henkilöt
Atlantiksen kieli

Atlantiksen kieli on keinotekoinen kieli, joka luotiin Disneyn Atlantis – kadonnut kaupunki -elokuvaa varten. Kielen ovat kehittäneet Marc Okrand ja John Emerson, joista ensiksi mainittu on kehittänyt myös klingonin kielen. Okrandin mukaan kielen pohjana toimivat mm. indoeurooppalainen kantakieli, raamattuheprea, latina ja kiina. Kieltä kirjoitetaan omalla kirjaimistollaan, jossa ei ole välimerkkejä tai eroa isojen tai pienien kirjaimien kohdalla. == Fonologia == === Konsonantit === Bilabiaali Alveolaari Alvelopalataali Velaari Nasaali m n Klusiili b d g Frikatiivi s ʃ x Tremulantti r ~ ɾ Puolivokaali w l j Lähde: === Vokaalit === Etinen Keskinen Takainen Suppea i ~ ɪ u ~ ʊ Puolisuppea e ~ ɛ o ~ ɔ Avoin a ~ ə Lähde: == Lähteet == Luokka:Keinotekoiset kielet kieli
Peso Pluma

Hassan Emilio Kabande Laija (s. 15. kesäkuuta 1999 Zapopan, Jalisco, Meksiko), tunnetaan artistinimellä Peso Pluma, on meksikolainen laulaja. Pluma oppi soittamaan kitaraa 15-vuotiaana Youtube-videoiden avulla. Vuonna 2020 Pluma julkaisi kaksi livealbumia serkkunsa, laulaja-lauluntekijä Roberto "Tito" Laija Garcian, avulla. Huhtikuussa 2020 Pluma julkaisi ensimmäisen studioalbuminsa Ah y Que?, joka sisälsi 12 kappaletta. Pluman kolmas albumi, Génesis, voitti parhaan alueellisen meksikolaisen tai tejano-albumin Grammy- palkinnon vuonna 2024. Pluma on Meksikon kaikkien aikojen kuunnelluin artisti. == Diskografia == === Studioalbumit === * Ah y Qué? (2020) * Efectos Secundarios (2021) * Génesis (2023) * Éxodo (2024) Luokka:Meksikolaiset laulajat Luokka:Vuonna 1999 syntyneet Luokka:Elävät henkilöt
Bennettitales

Bennettitales on sukupuuttoon kuollut siemenkasvilahko. Lahko kukoisti mesotsooisella maailmankaudella, ja sen uskotaan hävinneen liitukaudella. Bennettitales-kasvit olivat noin 0,5–2 metriä korkeita. Lahko on nimetty englantilaisen puutarhurin J. J. Bennettin mukaan. Ensimmäinen fossiili löydettiin Isosta-Britanniasta vuonna 1825. == Lähteet == Luokka:Siemenkasvit Luokka:Esihistorialliset kasvit
Paco Ignacio Taibo

Paco Ignacio Taibo voi tarkoittaa isää tai poikaa: *Paco Ignacio Taibo I (1924–2008), meksikolainen kirjailija *Paco Ignacio Taibo II (s. 1949), meksikolainen kirjailija
Paco Ignacio Taibo II

Paco Ignacio Taibo (s. 1949) on espanjalaissyntyinen meksikolainen kirjailija, historioitsija, professori ja toimittaja. Hän on myös yhteiskunnallinen aktivisti. Hän on asunut Mexico Cityssä vuodesta 1958, jolloin hänen perheensä pakeni Espanjasta kenraali Francisco Francon ajan diktatuuria.Paco Ignacio Taibo II, PM Press, viitattu 27.6.2024 Taibon tunnetuimpia teoksia ovat Héctor Belascoarán Shayne -kirjat, joihin kuuluu myös suomennettu Helppo juttuHelppo juttu, Kirjasampo.fi, viitattu 27.6.2024. Hän on espanjankielisen maailman huomattavimpia rikoskirjailijoita. Hänet nimitettiin 2019 Meksikon Fondo de Cultura Económican johtoon. Hän on myös Espanjassa pidettävän kirjallisuusfestivaalin Semana Negra de Gijónin johtaja. Historioitsijana hän on kirjoittanut Ernesto “Che” Guevaran elämäkerran.Paco Ignacio Taibo II, Sevenstories.com, viitattu 27.6.2024 Hänen tuotantonsa käsittää yli 50 kirjaa, joita on käännetty monille kielille. Monet merkittävät lehdet, kuten The New York Times ja Le Monde, ovat valinneet hänen kirjansa vuoden kirjaksi. Taibon isä on saman niminen kirjailija. Hänen veljiään ovat elokuvatuottaja Carlos Taibo Mahojo ja runoilija Benito Taibo Mahojo.Interview with writer Benito Taibo Mahojo, America Reads Spanish viitattu 27.6.2024 ==Palkinnot ja tunnustukset== ;Lähde * Premio Hammett, espanjalainen rikoskirjallisuuden palkinto (kolme kertaa) * 813-kirjallisuuspalkinto, parhaasta Ranskassa julkaistusta rikosromaanista * Premio Bancarella, Italia, Vuoden paras kirja ==Suomennetut teokset== * Helppo juttu (Cosa fácil). Suomentanut Erkki Kirjalainen. WSOY, 1993. Sapo-sarja 372 ISBN 951-0-18961-8 ==Lähteet== ==Aiheesta muualla== Luokka:Meksikolaiset kirjailijat Luokka:Vuonna 1949 syntyneet Luokka:Elävät henkilöt
Nikita Artamonov

Nikita Artamonov (s. 17. marraskuuta 2005 Nižnekamsk, Venäjä) on venäläinen jääkiekkoilija. Artamonov edustaa KHL-joukkue Torpedo Nižni Novgorodia. Hänellä on sopimus joukkueen kanssa kauden 2025–2026 loppuun saakka. Hänen pelipaikkansa on laitahyökkääjä ja hän laukoo vasemmalta. Artamonovin kasvattajaseura on Neftehimik Nižnekamsk. Hän ei kuitenkaan pelannut Neftehimikin joukkueessa KHL-otteluita. Artamonov on pelannut 55 KHL:n runkosarjan ottelua. Näissä otteluissa hän on tehnyt seitsemän maalia ja 16 syöttöä eli 23 tehopistettä. Artamonov on pelannut viisi KHL:n pudotuspelien ottelua ilman tehopisteitä. Uran tilastot päivitetty kauden 2023–2024 jälkeen. == Lähteet == Luokka:Venäläiset jääkiekkoilijat Luokka:Carolina Hurricanesin varaamat pelaajat Luokka:Vuonna 2005 syntyneet Luokka:Elävät henkilöt
Tšatkal

Tšatkal () tai uzb. Chatqol on Chirchiqin alkujoki Kirgisiassa ja Uzbekistanissa. Sen pituus on 217 kilometriä, valuma-alueen laajuus 7110 neliökilometriä ja keskimääräinen virtaus 126 kuutiometriä sekunnissa. Tšatkal saa alkunsa Karakulža-nimisenä Tšatkal- ja Talas Alatoosu -vuorten yhtymäkohdasta. Se virtaa kohti lounasta ensin kapeassa rotkossa, sen jälkeen leveällä tulvatasangolla ja lopuksi syvässä ja leveässä laaksossa. Joki laskee Chorvoqin tekojärveen. Joki saa vetensä lumen ja jäätiköiden sulamisvesistä. Sen vesimäärä on suurimmillaan maalis-kesäkuussa. Vettä käytetään maatalouden keinokasteluun. Uzbekistanin alueella sijaitsevat Chatqolin biosfäärialue ja Ugom–Chatqolin kansallispuisto, Kirgisiassa Beš-aralin luonnonpuisto. ==Lähteet== Luokka:Kirgisian joet Luokka:Uzbekistanin joet
Vuoreijan kirkko

Vuoreijan kirkko () on Vuoreijan kunnassa Finnmarkin läänissä Norjassa sjaitseva betonikirkko vuodelta 1958. ==Kuvia== Vardø kirke inne.jpg|Alttari ==Lähteet== ==Aiheesta muualla== Luokka:Norjan kivikirkot Luokka:Vuoreija
Vardøhus

Vardøhus on Vuoreijassa Pohjois-Norjassa sijaitseva linnoitus, jonka Haakon V Maununpojan uskotaan perustaneen 1300-luvun alussa. Se rakennettiin suojaksi karjalaisten ryöstöretkiä vastaan. Nykyinen linnoitus rakennettiin 1730-luvulla. Sen katsotaan olevan maailman pohjoisin linnoitus. ==Lähteet== ==Aiheesta muualla== Luokka:Norjan linnoitukset Luokka:Vuoreija
Kiberg

Kiberg on taajama Vuoreijan kunnassa Finnmarkin läänissä Norjassa. Taajaman pinta-ala on 0,28 neliökilometriä ja asukasluku 202 vuonna 2020. Kibergin lähellä sijaitsee Norjan mantereen itäisin kohta Kibergneset. ==Lähteet== Luokka:Vuoreija Luokka:Norjan taajamat
Kibergneset

Kibergneset on Vuoreijan kunnan alueella sijaitseva niemi ja Norjan mantereen itäisin piste (70°17′20.96″ E). Saksalaiset miehittäjät rakensivat toisen maailmansodan aikana paikalle linnoituksen, jonka rauniot ovat vielä nähtävillä. ==Lähteet== Luokka:Finnmarkin läänin maantiede Luokka:Vuoreija Luokka:Norjan niemet Luokka:Norjan maantieteelliset ääripisteet
Vardetangen

Vardetangen on Austrheimin kunnan alueella sijaitseva niemi ja Norjan mannermaan läntisin piste (4°56′43.182″ E). ==Lähteet== ==Aiheesta muualla== Luokka:Austrheim Luokka:Norjan maantieteelliset ääripisteet Luokka:Norjan niemet
Vuoreijan tunneli

Vuoreijan tunneli () on Pohjois-Norjassa Vuoreijan kunnassa sijaitseva vedenalainen maantietunneli, jota pitkin kulkee eurooppatie E75. Tunneli avattiin vuonna 1982 ja sen pituus on 2 890 metriä. ==Lähteet== ==Aiheesta muualla== Luokka:Norjan tieliikennetunnelit tunneli Luokka:Finnmarkin läänin liikenne Luokka:Merenalaiset tunnelit
Nils Ahlroth

Nils Erik "Nisse" Ahlroth (19. huhtikuuta 1920 Skivarp – 24. kesäkuuta 1991 Staffanstorp) oli ruotsalainen näyttelijä ja revyyartisti. Hän oli alun perin puuseppä ja sekatyömies, mutta alkoi 1930-luvulla laman aikana sivutyönään esiintyä yksipyöräistä ajavana koomikkona Skånska Nissenä. Hän pääsi malmöläiseen Hippodromen-teatteriin vuonna 1938, ja teki ensiesiintymisensä Malmön kaupunginteatterissa 1945. Kyseessä oli sivurooli Karl Gerhardin revyyssä. Ahlroth alkoi kiertää maata eri revyyryhmien mukana ja tehdä myös omia näytelmiä, joiden menestys jäi heikoksi. Hänen läpimurtonsa oli pääosa Sveriges Televisionin komediasarjassa N.P. Möller, fastighetsskötare 1970-luvulla. ==Lähteet== Luokka:Ruotsalaiset näyttelijät Luokka:Vuonna 1920 syntyneet Luokka:Vuonna 1991 kuolleet
Bolivian vallankaappausyritys 2024

Boliviassa tehtiin keskiviikkona 26. kesäkuuta 2024 epäonnistunut vallankaappausyritys, jota johti asevoimien komentaja kenraali Juan José Zúñiga. == Tausta == Bolivian istuva presidentti Luis Arce ja entinen presidentti Evo Morales edustavat samaa puoluetta, mutta sen eri siipiä. He ovat ajautuneet erimielisyyksiin vuoden 2025 presidentinvaalien ehdokasasettelua koskien. Morales on ilmoittautunut halukkuutensa asettua ehdolle huolimatta siitä, että maan korkein oikeus totesi, ettei hän ole enää vaalikelpoinen. Päivää ennen vallankaappausyritystä asevoimien komentaja Juan José Zúñiga pantiin viralta, koska tämä katsottiin uhkailleen Moralesia sekä senaatin puheenjohtaja Andrónico Rodrígueza sekä senaattori Leonardo Lozaa. Zúñiga oli ilmoittanut, että hänen johtamansa asevoimat pidättäisi Moralesin, jos tämä uskaltaisi asettua ehdolle vuoden 2025 presidentinvaaleissa. Bolivian poliittista ilmapiiriä on myös kiristänyt maan talousahdinko ja pula perustarvikkeista kuten polttoaineesta. == Tapahtumien kulku == Valtiollisen tietotoimisto ABI:n mukaan sotilaat lähtivät liikkeelle klo 14:30 paikallista aikaa. Sotilaat, joiden uskotaan edustaneen vain yhtä kapinoivaa fraktiota, sulkivat presidentinpalatsin edustalla sijaitsevan Plaza Murillon ulkopuolisilta noin klo 15:20 aikaa ennen kuin alkoivat tunkeutumaan palatsiin. Zúñiga oli paikan päällä ja ilmoitti, että tavoitteena on saada kasaan uusi hallitus ja muuttaa maan suunta. Lisäksi hän uhkasi vapauttaa "poliittisia vankeja" kuten entisen presidentin Jeanine Áñezin. Presidentti Arce piti televisiopuheen, jossa hän kehotti kansalaisia vastustamaan kapinoivia asevoimia. Hän päätyi myös kasvotusten Zúñigan kanssa presidentinpalatsin käytävillä ja sanoi tälle: "minä olen sinun kapteenisi, ja minä määrään sinua vetämään sotilaasi pois. Minä en hyväksy tällaista niskurointia." Bolivian poliisi pidätti Zúñigan keskiviikkoillan aikana. Maan syytäjänvirasto ilmoitti, että se aikoo aloittaa esitutkinnan vallankaappausyritykseen osallistuneita kohtaan. Arce nimitti asevoimien uudeksi komentajaksi José Wilson Sánchezin, joka määräsi kaikki sotilaat palaamaan kasarmeilleen. 27\. kesäkuuta mennessä 9 siviilin kerrottiin loukkaantuneen vallankaappausyritysen yhteydessä. == Lähteet == Luokka:Vuoden 2024 mielenosoitukset ja levottomuudet Luokka:Bolivian historia